OpenLLM-France/wikimedia huggingface dataset:
# Kopernikarra

Ilargiaren denbora lerro geologikoan, Kopernikar Periodoa duela 1100 milioi urte hasi zen eta gaur egun arte iraun du. Periodo geologikoak Koperniko kraterrari zor dio izena, krater distiratsuetako bat dugu aipatutakoa, baina ezin dugu periodo geologikoaren oinarritzat hartu. Gaur arte ez da aurkitu periodo honetan erupzionatu zuen ilargi-itsasorik, horregatik uste da garai honetan Ilargian bulkanismorik ez zela egon edo egon bazen, ez zela apartekoa izan.
Periodo geologiko honen oinarria ulertzeko, Ilargiaren lurrazalera azaleratzen diren material gehienak distiratsuak direla esan beharra dago, eta espazioko higaduraren ondorioz, denbora pasa ahala, iluntzen joaten direla. Periodo honi hasiera eman zion gertakizuna, garai batean, talka kraterren izpi distiratsuen sistemen desagerpena zela uste zuten. Alabaina, lehen definizio horrek zenbait aurkari ditu, besteak beste, azken ikerketek frogatutzat eman dutelako krater jakin batzuen distira ez dela meteorizazioaren ondorioa, osaera kimiko berezi batena baizik. Adibide gisa jar ditzakegu Ilargiaren lur garaietako kraterrak; hauek anortositazko material distiratsuek osatzen dituzte eta beraz, kraterra degradatu ondoren ere, distiratsua izaten jarraituko du guneak.
Azpian dagoen denbora lerroan kolore grisez ageri da Periodo Kopernikarra, Periodo Eratosteniarraren alboan, bere amaierak eman baitzion hasiera gaitzat dugun garai geologikoari.

## Lurra garai geologiko honetan zehar

Periodo geologiko zabala dugu Kopernikarra eta hortaz, Lur planetako eskala kronoestratigrafikoan homologo ugari ditu. Periodo Kopernikarraren hasiera Garai Neoproterozoikoak bete zuen gure planetan eta hortik aurrera, Eoi Fanerozoikoaren barneko banaketa guztiek. Lurreko bizi zelulaniztunaren garapen handiena garai honetan zehar gertatu zen, zalantza barik.

## Erreferentziak

* ↑ «PSRD:: Lunar Crater Rays» www.psrd.hawaii.edu (Noiz kontsultatua: 2019-06-21).

## Kanpo estekak

* Datuak: Q2039116
# Kopernizio

Kopernizioa (Copernicium) elementu kimiko erradioaktibo sintetiko bat da. Bere zenbakia 112 da eta bere sinboloa Cn. Lehen aldiz Gesselschaft für Schwerionenforschungek sortu zuen 1996an.
IUPACek onartutako zenbaki atomikorik altuena duen elementua da. Ezagutzen den isotopo egonkorrena 285Cn da, ≈30 segundoko bizitza-erdiarekin. Hala ere 285Cnk isomero nuklear bat izan behar dela uste da eta honek 8,9 minutuko bizitza-erdia izan beharko luke. 75 atomo aurkitu dira gaur egun arte. Egindako esperimentu batzuen arabera 12. taldeko kide baten antzera jarduten du eta metal hegazkor baten propietateak ditu.
GSIk Kopernizio izena proposatu zuen, Nikolas Koperniko astronomoaren omenez. Izena 2010eko otsailaren 19an eman zion ofizialki IUPACek, zazpi hilabeteko eztabaidaren ostean. Hori baino lehen ununbio izena ematen zitzaion.

## Kanpo estekak

* Datuak: Q1278
* Multimedia: Copernicium / Q1278
# Koperniko Operazioa

Koperniko Operazioa, Espainiako Barne Arazoetako Ministerioak 2017ko iraila, urria, azaroa eta abenduan zehar Katalunian Anubis Operazioari babes eman eta U-1eko independentzia erreferenduma ekiditeko helburuz burututako Goardia zibil eta Polizia Nazional bidalketa erraldoi bat izan zen.
Operazioan 12.000 agente parte hartzera iritsi ziren, jada ordurako Katalunian zeuden 6.000 agenteak eta Espainiako hainbat lekuetatik bidalitako 5.500 poliziak barne.
Kataluniari autonomia kentzeko 155. artikuluaren aplikazioarekin eta abenduaren 21ean Kataluniako hauteskundeak eginda hilabete horren amaieraldera Espainiako Barne Ministerioak operazioa amaitutzat eman zuen

## Ikus gainera

* Anubis Operazioa
* Katalunia Operazioa

## Erreferentziak

* ↑ Interior vuelve a prorrogar la 'operación Copérnico' hasta el día 18. 2017ko urriaren 7a. Diariosur.es (Gaztelaniaz)
* ↑ El govern espanyol mobilitza tres "vaixells d'estat" als ports de Barcelona i Tarragona. Ara.cat (Katalanez)
* ↑ Bukatutzat eman dute Kataluniako polizia operazio berezia. 2017ko abenduaren 27a, Berria.eus (Gaztelaniaz)

## Kanpo estekak

* Datuak: Q42148061
# Kopepodo

Kopepodoak (izen zientifikoa: Copepoda) itsasoan eta ur gezako ia edozein habitatetan bizi den krustazeo txikien talde bat dira. Espezie batzuk planktonikoak dira (itsasoko uretan igeri dabiltza), beste batzuk bentonikoak dira (ozeanoko hondoetan finko bizi dira) eta beste batzuk limno-lurtarrak dira, leku hezeetan biziz: padurak, hosto erorien azpian, ur-iturrietan, urtaroetan bakarrik sortzen diren putzu eta urmaeletan, goroldioen azpian, edo urez betetzen diren hainbat landareen artean. Lurpean ere bizi daitezke, kobazulo, sima edo antzekoetan. Kopepodoen barruan dauden animalia batzuk bioindikadoreak dira.

## Kanpo estekak

* Datuak: Q189973
* Multimedia: Copepoda / Q189973
* Espezieak: Copepoda
# Kelela

Kelela Mizanekristos (Washington, 1983ko ekainaren 3a), Kelela izenaz ezaguna, abeslari eta musikagile estatubatuarra da. Bere lehenengo estudioko albuma, Take Me Apart, 2017an kaleratu zen.

## Bizitza pertsonala

Kelela modu irekian identifikatzen da queer gisa.

## Erreferentziak

* ↑ (Ingelesez) «KELELA – Explores The Intersections Of Being A Queer Woman Of Colour In Music (OysterMag)» The LGBT Update 2019-08-11 (Noiz kontsultatua: 2022-04-21).
* ↑ (Ingelesez) «Kelela on the joy and pain of being a black, queer musician» Dazed 2017-10-14 (Noiz kontsultatua: 2022-04-21).

## Kanpo estekak

* Datuak: Q17306137
* Multimedia: Kelela / Q17306137
# Kelheim

Kelheim Alemaniako hiri-udalerri bat da, Bavaria estatuan. Azken zentsuaren arabera 17.044 biztanle zituen, 76,68 kilometro koadroko azaleran.

## Kanpo estekak

* Datuak: Q494305
* Multimedia: Kelheim / Q494305
# Kelizeratu

Kelizeratuak (Chelicerata) Arthropoda filuma banatzen den azpifilumetako bat dira. Haren barnean zaldi-oin karramarroak, eskorpioiak, armiarmak eta akaroak daude. Itsas-animali gisa garatu ziren, litekenez Kanbriarrean, baina ezagutzen ditugun fosilik zaharrenak Eurypteridoak dira, Ordoviziar berantiarrekoak. Gaur egun itsasoan bizi diren espzeiak Xiphosurak eta Pycnogonidaren 1.300 espezieak dira (hauek Chelicerataren barruan sartu badaitezke, bederen). Itsasotik kanpo 77.000 espezie ezagutzen dira eta baliteke identifikatu gabeko 500.000 espezie gehiago egotea.
Beste artropodo guztiek bezala kelizeratuek gorputz artikuluatu eta segmentatuak dituzte, kitina eta beste proteina batzuekin osatutako kanpo-oskolarekin. Chelicerataren plan nagusiak bi tagma ditu: prosoma (edo zefalotorax) eta opistosoma (edo abdomena). Akaroetan ez dago bi zati hauen arteko ezberdintasun garbirik. Taldeari izena ematen dieten kelizeroak ahoaren atzean duden bi apendizen dira, azpitalde gehienetan jateko erabiltzen diren bi pintza txiki; armiarmetan kelizero hauek pozoina sartzeko erabili daiteke. Taldeak artropodoen zirkulazio sistema irekia dute, tutu baten itxurako bihotza batekin odola homozelora jaurtikiz.

## Erreferentziak

* ↑ Chelicerata. Euskalterm, euskadi.eus (Noiz kontsultatua: 2019-11-15).

## Kanpo estekak

* Datuak: Q1359
* Multimedia: Chelicerata / Q1359
* Espezieak: Chelicerata
# Kelis

Kelis Rogers (New York, 1979ko abuztuaren 21a) edo Kelis, bere ponte-izenarekin baita ezaguna, Estatu Batuetako abeslari, kantautore eta sukaldaria da.
Kelis Rogers jaio zen Harlem auzoan (Manhattan, New York). Bere ponte-izena portmanteau bat da, aitaren izena (Kenneth) eta amarena (Eveliss) bat eginda osatutakoa. Kenneth Rogers aita izan zen jazz musikari afro-amerikarra eta apaiz mendekostearra. Ama Eveliss Puerto Ricoko erkidego txinatarrekoa zen, moda diseinatzailea lanbidez.

## Sukaldaritza

Arteko 2006 eta 2010 artean, sukaldari lanbidean trebatu zen Kelis, saucier gisa berezituta, Le Cordon Bleu sukaldaritza eskolan. 2006an Laureb Pesavento-rekin batera errezeta liburu bat argitaratu zuen.
2013an komertzialki saltsa marka bat kaleratu zuen Kelisek, 'Feast' izenekoa, Los Angeles hiriko Beverly Hills Food & Wine Festival delakoan.

## Musika

Nazioarteko izena lortu zuen Kelisek 1999an bere lehen diskoarekin (Kaleidoscope). Harrezkero, kolaboratu izan du hainbat artistarekin (adibidez, No Doubt, Björk, Enrique Iglesias eta Dave Sitek), eta sariak lortu ditu Brit Awards, Q Awards, NME Awards, eta Grammy Sarietan .

### Diskografia

* Kaleidoscope (1999)
* Wanderland (2001)
* Tasty (2003)
* Kelis Was Here (2006)
* Flesh Tone (2010)
* Food (2014)

## Erreferentziak

* ↑ Kate Hutchinson, 'Soul Food', The T Dawg , March 1, 2014.
* Datuak: Q294979
* Multimedia: Kelis / Q294979
# Kelchie Arizmendi

Kelchie Arizmendi Castellanos (Mexiko Hiria, 1977ko martxoaren 6a) Mexikoko telebista aktorea da, telenobelen munduan ezaguna.

## Biografia

Kelchie Arizmendi 1977ko martxoaren 6an jaio zen Mexiko Hirian, Mexikon. Aktore lanetan hasi zen 18 urterekin Televisako CEAn (Centro de Educación Artística). Bertan, besteak beste, Claudia Troyo, Adriana Nieto, Susana González, Arleth Terán eta Miguel Ángel Biaggio bezalako aktore arrakastatsuekin eta telebistako aktoreekin batera graduatu zen. Bere telebistako debuta 21 urterekin izan zen Juan Osorioren ekoizpen baten.
Roxana Castellanos aktore eta komediante ospetsuaren lehengusina da.
* Datuak: Q5958927
# Keldon Johnson

Keldon Wilder Johnson (Chesterfield, Virginia (AEB) 1999ko urriaren 11a). NBAko (National Basketball Association) San Antonio Spurs taldeko saskibaloi jokalari estatubatuarra da.
Unibertsitateko saskibaloian jokatu zuen Kentucky Wildcats-en. Johnsonek Oak Hill Academy-n parte hartu zuen, Mouth of Wilson-en, Virginia. 2021ean, urrezko domina olinpikoa irabazi zuen saskibaloian, Ameriketako Estatu Batuetako selekzioko kide gisa.

## Bizitza pertsonala

Johnsonek nekazaritzan deklaratu gabeko/esplorazio ikasketetan ikasi zuen unibertsitate garaia. Johnsonen anaiak, Kaleb-ek, ere unibertsitateko saskibaloian jokatu zuen, Georgetown Unibertsitatean, 2015-2019 bitartean, eta Austin Spurs-ek 34. postuan jaso zuen 2021eko urtarrileko NBA G Ligako aurreikuspenean.

## Olinpiar Jokoak

2020ko Udako Olinpiar Jokoetan, Tokio 2020an (Tokio), urrezko domina irabazi zuen AEBko taldearekin Frantziako (zilarrezkoa) eta Australiako (brontzezkoa) taldeak garaituz. Hauek osatzen zuten taldea: Bam Adebayo, Devin Booker, Kevin Durant, Jerami Grant, Draymond Green, Jrue Holiday, Keldon Johnson, Zach LaVine, Damian Lillard, JaVale McGee, Khris Middleton eta Jayson Tatum-ek.

## Udako Olinpiar Jokoetako emaitzak

Udako Olinpiar Jokoak :
| Urtea | Lekua | Domina | Proba |
| 2020 | Tokio Japonia | 01 ! | Saskibalioa gizonezkoa |

## Erreferentziak

* ↑ "Keldon Wilder JOHNSON" fiba.basketball. 2021-07-24an begiratua.
* ↑ "Keldon Johnson - Men's Basketball - University of Kentucky Athletics" ukathletics.com. 2019-07-01ean begiratua.
* ↑ "Austin Spurs select Jonathan Kasibabu, Anthony Mathis and Kaleb Johnson in 2021 NBA G League draft" NBA.com. 2021-01-11. 2021-01-11n begiratua.
* ↑ «Keldon Johnson» olympedia.org 2021-11-15ean begiratua(Ingelesez)
* ↑ «Keldon Johnson» Olympics.com 2021-11-15ean begiratua (Gaztelaniaz)
* ↑ "Saskibaloia, gizonezkoa, emaitzak 2020" olympedia.org (Ingelesez)

## Kanpo estekak

* «Keldon Johnson» Wikipedia (Ingelesez)
* Datuak: Q51120738
* Multimedia: Keldon Johnson / Q51120738
# Kelford (Ipar Carolina)

Kelford Ipar Carolinako herri bat da. Bertie konderrian kokatua dago. 2010ean 251 biztanle zituen, 1,25 kilometro koadrotan banatuta.

## Ikus, gainera

* Bertie konderria

## Kanpo estekak

* Datuak: Q2026400
# Kelizero

Kelizeroa artropodoen azpitalde bat den kelizeratuen ahoko atal bat da. Kelizeroak punta zorrotza daukaten apendizeak dira, eta janariari heltzeko erabiltzen dira gehien bat. Ahoa baino pixka bat atzerago daude, beraz ez dira barailen homologoak, nahiz eta antzeko funtzioa bete. Horrez gain, zenbait kelizeratutan, esaterako armiarmetan, hutsik daude barrutik, pozoia ekoizten duten guruinetara lotuta daude eta pozoia injektatzeko erabiltzen dira harrapakina harrapatu nahi denean edo arrisku bat somatzen denean.

## Kanpo estekak

* Datuak: Q843142
* Multimedia: Chelicerae / Q843142
# Keldyshita

Keldyshita silikato motako minerala da.

## Ezaugarriak

Keldyshita silikato mineralaren formula kimikoa hau da: ${\ce {(Na,H)2ZrSi2O7}}$. Sistema triklinikoaren arabera sortzen ditu kristalak. Mohs eskalaren arabera duen gogortasunaren balioa 3,5 - 4,5 da.

## Erreferentziak

* 1 2 (Ingelesez) «Keldyshite: Mineral information, data and localities.» www.mindat.org (Noiz kontsultatua: 12-05-2019).
# Kempner (Texas)

Kempner Texasko hiri bat da. Lampasas konderrian kokatua dago. 2010ean 1.089 biztanle zituen, 5,22 kilometro koadrotan banatuta.

## Ikus, gainera

* Lampasas konderria

## Kanpo estekak

* Datuak: Q980561
# Kempei Usui

Kempei Usui (japonieraz: 碓井 健平, 1987ko maiatzaren 15a - ) Japoniako futbolaria da.
Hainbat futbol taldetan jokatu du, esaterako Shimizu S-Pulse.

## Kanpo estekak

* (Japonieraz) J.League Data Site
* Datuak: Q6387056
# Kempen

Kempen honakoa izan daiteke:
* Campine, Belgikako herriaren nederlanderazko izena.
* Kempen (Alemania), Ipar Renania-Westfaliako herria.
# Kemper konderria (Mississippi)

Kemper konderria (ingelesez: Kemper County) Mississippiko konderri bat da, Ameriketako Estatu Batuetan. Hiriburua De Kalb da. 2010eko zentsuaren arabera 10.456 biztanle zituen, Kemper kilometro koadroko azaleran.

## Geografia

Kemper konderriak 1.986,59 kilometro koadro ditu. Horietatik 2,18 ura dira. Beste 1.984,4 lurra dira. Biztanleria dentsitatea 5,26 da.

## Demografia

2010eko zentsoan bizi ziren 10.456 pertsonetatik 3.717 txuriak edo hispanoak dira. Horietatik hispano edo latino kategorian 52 dira. 6.273 beltzak edo afroamerikarrak. 385 amerikar natiboak ziren eta 0 Hawaii edo Pazifikoko irletako natiboak. 10 asiarrak ziren. Bestelako arraza bat kategorian 1 biztanle daude. Bukatzeko euren burua arraza bat baino gehiagotan 70 pertsonek kokatzen zuten.

### Biztanleria piramidea
## Kanpo estekak

* Datuak: Q490864
* Multimedia: Kemper County, Mississippi / Q490864
# Kempen (Alemania)

Kempen Alemaniako hiri-udalerri bat da, Ipar Renania-Westfalia estatuan. Azken zentsuaren arabera 34.841 biztanle zituen, 68,8 kilometro koadroko azaleran.

## Kanpo estekak

* Datuak: Q14929
* Multimedia: Kempen (Niederrhein) / Q14929
# Kempita

Kempita mineral bat da eta atacamita taldearen kidea da.

## Ezaugarriak

Kempita elementu kimiko mineralaren formula kimikoa hau da: ${\ce {Mn2+2(OH)3Cl}}$. Sistema ortoerronbikoaren arabera sortzen ditu kristalak. Mohs eskalaren arabera duen gogortasunaren balioa 3,5 da.

## Erreferentziak

* 1 2 (Ingelesez) «Kempite: Mineral information, data and localities.» www.mindat.org (Noiz kontsultatua: 12-05-2019).
# Kemper Building (Chicago)

Kemper Building, Ameriketako Estatu Batuetako Chicago hirian dagoen bulego etxe orratz bat da. Guztira 159 metro eta 41 solairu dauzka eta 1962an amaitu zuten eraikitzen.
Shaw, Metz and Associates arkitekto taldeak diseinatu zuen.

## Ikus, gainera

* Ameriketako Estatu Batuetako eraikinik garaienen zerrenda

## Kanpo estekak

* (Ingelesez) phorio.com
* (Ingelesez) Eraikinaren fitxa emporis.com webgunean.
* Datuak: Q2793789
* Multimedia: Kemper Building (Chicago) / Q2793789
# Kempenich

Kempenich Alemaniako udalerria da. Renania-Palatinatua estatuan dago, [[Ahrweiler (barrutia)|Ahrweiler]] barrutian. 2014an 1.862 biztanle zituen 11,91 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q563845
* Multimedia: Kempenich / Q563845
# Kempfeld

Kempfeld Alemaniako udalerria da. Renania-Palatinatua estatuan dago, [[Birkenfeld (barrutia)|Birkenfeld]] barrutian. 2014an 821 biztanle zituen 9,66 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q562736
* Multimedia: Kempfeld / Q562736
# Koroko itsasoa

Koroko itsasoa (indonesieraz: Laut Halmahera) Ozeano Barearen adar bat da, Fiji inguruan dagena. Ekialdean Viti Levu, iparraldean Vanua Levu eta mendebaldean hainbat uharte ditu.

## Erreferentziak

* ↑ Merriam-Webster's Geographical Dictionary. Merriam-Webster ISBN 0877795460..

## Kanpo estekak

* Datuak: Q315954
# Koromandel kosta

    Artikulu hau Indiako kostaldeari buruzkoa da; beste esanahietarako, ikus «Coromandel».
Koromandel kosta (tamileraz: சோழ மண்டலக் கடற்கரை) hego-ekialdeko Indiako kostaldea da, Kanyakumari eta Krishna ibaiaren delta artean dagoena. Bengalako golkoko eskualde hau Txola dinastiaren lurraldea izan zen eta gero hainbat europar kolonia izan zituen.

## Erreferentziak

* ↑ Euskaltzaindia. (2012-06-29). 171. araua: Asiako toponimia. (Noiz kontsultatua: 2013-05-19).

## Kanpo estekak

* Datuak: Q182561
* Multimedia: Coromandel Coast / Q182561
# Koromľa

Koromľa Eslovakiako udalerri bat da, Sobranceko barrutian kokatuta. 13,04 km²ko azalera du eta 434 biztanle 2017ko datuen arabera.

## Historia

Idatzizko lehen aipamena 1337. urtekoa da.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Udalaren webgunea
* Datuak: Q1119231
# Koroide

Koroidea begiaren esferaren inguruan dagoen geruza da, odol-hodiez ondo hornitutakoa, atzeko segmentuan kokatutakoa erretina eta esklerotikaren artean.

## Lotutako gaixotasunak

* Koroiditisa.

## Kanpo estekak

* Datuak: Q271762
* Multimedia: Choroid / Q271762
# Korola

Korola lore bateko petaloen multzoa da, lorearen bigarren bertiziloa kalizaren ondoren. Koloreduna izaten da intsektuak erakartzeko, polinizazioan bideratze aldera.

## Kanpo estekak

* Datuak: Q1840192
* Multimedia: Petals / Q1840192
# Koroliov (Marteko kraterra)

    Artikulu hau Marteko kraterrari buruzkoa da; Ilargiko kraterra gaitzat duena beste hau da: «Koroliov (Ilargiko kraterra)»
Koroliov Marteko iparraldeko lur behereetan dagoen talka krater bat da. 84 kilometroko diametroa du. Izena Sergei Koroliov suzirien ingeniari eta espazio-ontzi diseinatzaile sobietarraren omenez jarri zitzaion. Bereziki ondo kontserbatutako krater bat da. Krater barruan izotz geruza bat dago, erdigunean 1,8 kilometroko lodiera du urte osoan zehar.

## Kokapena

Marteko iparraldeko lur behereetan kokatua dago. Iparraldeko izotz-kaskoaren zati bat inguratzen duen Olympia Undae izeneko duna eremuaren hegoaldean dago.

## Ezaugarriak

82 kilometroko diametroa du. Krater barruan 60 kilometroko diametroko izotz geruza bat dago, erdigunean 1,8 kilometroko lodiera du urte osoan zehar. Izotzaren iraunkortasuna "hotz tranpa" izeneko fenomeno baten ondorioz ematen da. Kraterrak 2 kilometroko sakonera dauka ertzarekiko. Kraterraren hondoan dabilen airea hoztu egiten da eta beherantz joaten da, izotzaren gainean aire hotzaren geruza bat sortuz. Geruza horrek ezkutu gisa jokatzen du. Airea bero eroale kaskarra izateak efektua areagotzen du. Horri esker izotz geruza ez da urtzen Marteko ipar hemisferioko 6 hilabeteko udan.
Alemaniako Zentro Aeroespazialeko Ralf Jaunmann-en esanetan izotzarekin nahasita hauts fin pixka bat dago ziur aski baina ez gainazaleko itxura aldatzeko adina.

## Erreferentziak

* 1 2 3 (Ingelesez) «Mars Express gets festive: A winter wonderland on Mars» ESA (European Space Agency) 2018-12-20 (Noiz kontsultatua: 2018-12-20).
* ↑ (Ingelesez) «Topography of Korolev crater» ESA (European Space Agency) 2018-12-20 (Noiz kontsultatua: 2018-12-20).
* 1 2 3 (Ingelesez) Le Page, Michael. (2018-12-20). «Ice-filled Martian crater is a permanent winter wonderland» New Scientist (Noiz kontsultatua: 2018-12-20).

## Ikus, gainera

* Marteko geologia
* Ura Marten
* Sergei Koroliov
* 1855 Korolev asteroidea

## Kanpo estekak

* Datuak: Q3298524
* Multimedia: Korolev (Martian crater) / Q3298524
# Korobeiniki

Korobeiniki (errusieraz Коробейники, euskaraz: Kinkileroak) XIX. mendeko errusiar abesti herrikoia da, bertan kinkilero bat eta neska baten arteko topaketa kontatzen da, kinkileroak neskari eskeintzen dizkion salgaien salneurri on edo merkeak neskari gortea egitearen metafora direlarik.
Errusiatik kanpora eta mundu osoan "Korobeiniki" abestia ezaguna baldin bada, zalantzarik gabe Tetris bideo-joko ospetsuaren doinua izateagatik da, maiz Tetriseko abestia edota Tetriseko doinua izenez ere ezaguna delarik.
Zinema ere filma ugaritako soinu bandetan agertu izan da, betiere errusiar edota sobietar herrialdeen inguruko gauak edo eszenak girotzeko garaian. Filma guzti horietan ezagunena, behar bada, 2000an Guy Ritchiek zuzendutako Snatch filma litzateke, bertan, Boris "Labana" (Rade Serbedzija) izeneko errusiar arma trafikatzailearen agerpenak abesti honen doinu mantso batez lagundurik burutzen zirelarik.

## Kanpo estekak

* Korobeiniki abestiaren bertsioa entzungai
* Tetriseko doinua: Tetris bideo-jokoko Korobeiniki abestiaren bertsioa entzungai
* Datuak: Q642537
* Multimedia: Korobeiniki / Q642537
# Korobitsynita

Korobitsynita mineral bat da eta nenadkevichita taldearen kidea da.

## Ezaugarriak

Korobitsynita elementu kimiko mineralaren formula kimikoa hau da: ${\ce {Na2(Ti,Nb)2(Si4O12)(OH,O)2 * 3-4H2O}}$. Sistema ortoerronbikoaren arabera sortzen ditu kristalak. Mohs eskalaren arabera duen gogortasunaren balioa 5 da.

## Erreferentziak

* 1 2 (Ingelesez) «Korobitsynite: Mineral information, data and localities.» www.mindat.org (Noiz kontsultatua: 12-05-2019).
# Koroliov

Koroliov (errusieraz: Королёв) Moskuko oblasteko industria hiri bat da, sobietar eta errusiar espazioaren esplorazioaren sorgunetzat ezaguna. 2010eko erroldaren arabera 183.402 biztanle zituen, eta horrenbestez zientzia hiririk handiena zen. 2018an 220.000 biztanletik gora zituen.
1938 eta 1996 bitartean Kaliningrad (errusieraz: Калинингра6д) izenez ezaguna, tankeen aurkako eta aireko defentsarako sobietar armagintzaren hiria izan zen. 1946an, Bigarren Mundu Gerraren ondoren, artilleria-fabrika eraberritu zuten suziriak, espazio-anezkak eta espazio-ontziak eraikitzeko. Sergei Koroliov sobietar ingeniari eta akademikoak zuzendu zituen zaharberritze-lanak. Sergei Koroliov berak irudikatu, gauzatu eta zuzendu zuen Sobietar Batasuneko espazio programa. Vostok espazio ontzia garatzen ari zirenean, fabrikak RKK Energia izena hartu zuen.
Roscosmosen Misioen Kontrol Zentroa ere Koroliov hirian dago. Gaur egun misioen kontrola deszentralizatuta dago segurtasun-arrazoiak direla medio, eta Errusiako hainbat tokitatik egiten da. Hala ere, hori da Koroliovekoa da egoitzarik historikoena.
1996an hiriak Koroliov izena hartu zuen Sergei Korolioven omenez, sobietar espazio programaren aita, 1966an hildakoa. 1997az geroztik Koroliovek Nazioarteko Espazio Olinpiadak izeneko lehiaketa antolatzen du urtero gazteen artean espazioaren ikerketa sustatzeko.

## Hiri senidetuak

Koroliov ondorengo hiriekin senidetuta dago:
* Zhukovski, Errusia
* Mosku, Errusia
* Khimki, Errusia
* Baikonur, Kazakhstan

## Erreferentziak

* ↑ Euskaltzaindia. (PDF) 156. arauaː Alfabeto zirilikoz idatzitako izenak euskarara aldatzeko transkripzio-sistema (errusiera, bielorrusiera, ukrainera eta bulgariera). .

## Kanpo estekak

* (Errusieraz) Webgube ofiziala
* Datuak: Q155309
* Multimedia: Korolyov, Moscow Oblast / Q155309